РЕПУБЛИКА СРБИЈА

НАРОДНА СКУПШТИНА

Одбор за просторно планирање,саобраћај,

инфраструктуру и телекомуникације

13 Број: 06-2/101-22

1. септембар 2022. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 1. СЕПТЕМБРА 2022. ГОДИНЕ

Седница је почела у 14.00 часова.

Сагласно члану 25. став 2. Пословника Народне скупштине седницом је, до избора председника Одбора, председавао народни посланик Верољуб Матић, најстарији присутан члан Одбора.

Седници су присуствовали чланови Одбора: Томислав Јанковић, Јасмина Каранац, Мирослав Кондић, Марина Липовац Танасковић, Душан Марић, Марко Младеновић, Угљеша Марковић, Предраг Марсенић, Никола Нешић, Ивана Николић, Татјана Пашић и Бојан Торбица.

Седници Одбора су присуствовали заменици чланова Одбора: проф. др Андреја Савић (заменик Виолете Филип) и Дејан Игњатовић (заменик Марије Јевђић).

Седници нису присуствовали чланови Одбора: Горан Весић и Робет Козма, нити њихови заменици.

Председавајући је констатовао да су испуњени услови за рад и одлучивање сагласно члану 80. став 1. Пословника Народне скупштине, а затим је Одбор прешао на рад према унапред одређеном

**Д н е в н о м р е д у:**

1. Избор председника Одбора;

2. Избор заменика председника Одбора.

Прва тачка дневног реда - **Избор председника Одбора**

Одбор је на предлог народног посланика Верољуба Матића, једногласно (15 за), изабрао народног посланика Угљешу Марковића за председника Одбора за просторно планирање, саобраћај, инфраструктуру и телекомуникације.

Председник Одбора Угљеша Марковић је захвалио на избору.

Друга тачка дневног реда - **Избор заменика председника Одбора**

Одбор је на предлог председника Одбора Угљеше Марковића, једногласно (15 за), изабрао народног посланика Томислава Јанковића за заменика председника Одбора за просторно планирање, саобраћај, инфраструктуру и телекомуникације.

\*

\* \*

На седници Одбора вођен је тонски запис.

Седница је закључена у 14.11 часова.

СЕКРЕТАР OДБОРА ПРЕДСЕДНИК OДБОРА

Биљана Илић Угљеша Марковић